AQShda Jeep Wrangler ko‘rinishidagi mangallar sotuvga chiqdi

AQShdagi Metal Art of Wisconsin firmasi Jeep Wrangler ko‘rinishidagi mangallarni sotishni boshladi. Uch yoki besh eshikli, shuningdek, Gladiator pikapi ko‘rinishida ham ishlab chiqarilayotgan mangallar narxi qariyb 425 dollardan boshlanadi, deb xabar berdi Motor.

Mangalning uzunligi, eni va balandligi uch eshikli Jeep Wrangler’ning kichraytirilgan o‘lchamlariga xos — 10016 ga 609, 6 ga 533,4 millimetr. Konstruksiyani yig‘ishga biror-bir qurilma zarur emas, chunki ular maxsus ilgaklar bilan jihozlangan. “Yo‘ltanlamas”ning tomi ochiladi va kapotiga yog‘och taxlash mumkin, mangalning o‘zi yuqori chidamli po‘latdan ishlangan.

Metal Art of Wisconsin qalinligi 2,66 millimetr bo‘lgan past uglerodli po‘latdan foydalanadi va u lazerli RDB stanoklari yordamida boshqariladi. Tayyor mangalni o‘z rangida qoldirish yoki issiqlikka chidamli bo‘yoq bilan bo‘yash mumkin.